Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi tan-nominazzjonijiet għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-ħaddiema u ta' min iħaddem, Il-Gvern tal-Lussemburgu u -l-organizzazzjoni ta' min iħaddem BusinessEurope ippreżentaw nomini għal diversi karigi li għandhom jimtlew, ADOTTA DIN ID-DEĊIŻJONI: Dawn li ġejjin huma b'dan maħtura membri u membri supplenti tal-Bord tat-Tmexxija tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għall-perijodu li jintemm fil-31 ta' Marzu 2023: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fil-Lussemburgu, il-25 ta' Ġunju 2019. indikazzjoni li l-multa massima tiġi aċċettata mid-destinatarji fil-kuntest ta' proċedura ta' kooperazzjoni; il-konferma tad-destinatarji li kienu rċevew informazzjoni biżżejjed dwar l-oġġezzjonijiet li l-Kummissjoni tipprevedi li ser tqajjem kontrihom u li kienu ngħataw opportunità biżżejjed biex jesprimu l-fehmiet tagħhom lill-Kummissjoni; konferma li d-destinatarji ngħataw opportunità biżżejjed li jaċċessaw il-provi li jissostanzjaw l-oġġezzjonijiet potenzjali u d-dokument l-oħra kollha fil-fajl tal-Kummissjoni, u li huma ma bassrux li kienu se jitolbu aċċess ulterjuri għall-fajl jew li jinstemgħu fi smigħ, sakemm il-Kummissjoni ma tirreflettix is-Sottomissjoni ta' Riżolviment fid-dikjarazzjoni tal-oġġezzjonijiet (id-"DO") u fid-deċiżjoni; kif ukoll Brussell, il-21 ta' Marzu 2019. L-għoti ta' liċenzja mhux esklużiva: kemm jekk iddikjarat b'mod espliċitu fil-ftehim jew implikat minħabba li Nike tirriżerva d-dritt li taħtar detenturi ta' liċenzja addizzjonali; Għal territorju speċifiku, ħafna drabi għal grupp ta' pajjiżi; Miżuri indiretti li jirrestrinġu l-bejgħ barra mit-territorju min-naħa ta' detenturi ta' liċenzji bħal theddid li jintemmu l-ftehimiet fil-konfront tad-detenturi ta' liċenzji li jagħmlu bejgħ barra mit-territorji allokati tagħhom. Prattiki restrittivi implimentati fil-konfront tad-detentur ewlieni tal-liċenzja biex iġegħluhom jibqgħu fit-territorji tagħhom u biex jinfurzaw restrizzjonijiet fil-konfront ta' subdetenturi ta' liċenzja f'isem Nike; kif ukoll Obbligi li r-restrizzjonijiet fir-rigward bejgħ barra mit-territorju permezz ta' prattiki fosthom xi kultant il-projbizzjoni ta' bejgħ min-naħa ta' detenturi ta' liċenzji lil partijiet terzi li jbigħu il-merkanzija liċenzjata tal-klabbs ta' Nike barra mit-territorju. Il-Kumpanija magħżula se tiffirma kuntratt mal-Ministeru f'konformità mal-offerta mressqa u skont id-dispożizzjonijiet u r-rekwiżiti stabbiliti f'dan l-avviż, fil-fajl tal-offerta u fl-Att dwar l-Esplorazzjoni u l-Isfruttament tal-Idrokarburi. Iż-żona hija ddominata minn raba' li jinħadem skarsament ippopolat bi ftit irħula. L-elevazzjoni ġeneralment hija bejn 50 u 1 700 m 'il fuq mil-livell tal-baħar. L-identifikazzjoni u l-iżolament/id-delineazzjoni tal-istrutturi fl-unitajiet ta' sedimenti; L-identifikazzjoni tat-tendenzi ewlenin tal-qasmiet ("strike-slip faults"); Id-definizzjoni tas-saff bażi tal-blat sedimentarju (jew "basement rock") - partikolarment f'termini ta' profondità u ta' arkitettura; Id-definizzjoni tal-unitajiet vulkaniċi li jistgħu jkunu preżenti fiż-żona, inkluż id-depożiti vulkaniċi fis-sezzjoni tas-sedimenti u d-depożiti intrużivi fil-bażi. L-offerent irid iġarrab l-ispejjeż kollha relatati mat-tħejjija u mat-tressiq tal-offerta tiegħu. Irrispettivament mir-riżultat finali tal-proċedura tal-offerti, il-Ministeru ma għandu fl-ebda każ jinżamm responsabbli għall-ispejjeż imġarrba minn kull offerent. L-offerti jridu jikkonformaw mar-rekwiżiti amministrattivi, formali, legali u tekniċi stabbiliti fil-fajl tal-offerta. Il-lingwa uffiċjali tal-proċedura tal-offerta hija l-Kroat. L-offerenti jridu jressqu l-offerti tagħhom bil-Kroat jew b'lingwa oħra flimkien ma' traduzzjoni ċertifikata bil-Kroat, u ż-żewġ verżjonijiet għandhom jikkonformaw mar-regoli dwar it-tħejjija u t-tressiq tal-offerta kif deskritt f'dawn l-istruzzjonijiet tal-offerta. It-traduzzjonijiet kollha tad-dokumentazzjoni bil-Kroat iridu jkunu ċertifikati minn traduttur ġuramentat. L-offerti jridu jitressqu f'envelop jew f'kaxxa ssiġillati li jkun fihom: l-isem u l-indirizz sħiħ tal-offerent u il-kliem li ġej fuq l-indirizz tar-riċevitur: u għandhom jintbagħtu lil: Id-dettalji dwar it-tressiq tal-offerti jinsabu fil-fajl tal-offerta. L-offerti jridu jkunu inkondizzjonati u jibqgħu validi għal perjodu ta' mija u tmenin (180) jum mid-data tal-għeluq għat-tressiq tal-offerti. L-offerenti huma meħtieġa jħallsu tariffa tal-offerta ta' elf euro (EUR 1 000,00), li tista' titħallas f'euro (EUR) jew fl-ekwivalenti fil-munita Kroata Kuna (HRK) konvertiti bl-użu tar-rata medja tal-Bank Nazzjonali Kroat fid-data tal-ħlas. It-tariffa tal-offerta trid titħallas lir-riċevitur li ġej: Repubblika Hrvatska – Ministarstvo financija, Katančićeva 5, 10000 Zagreb, IBAN HR1210010051863000160, mudell HR65, numru ta' referenza 9733-49649-OIB [numru ta' identifikazzjoni personali] tal-offerent. Il-garanzija tal-offerta trid titfassal skont l-Anness 3 tal-fajl tal-offerta. Il-garanzija ta' eżekuzzjoni tkun stabbilita għal 10 % tal-ispejjeż totali tal-proġett. Ir-rekwiżiti kollha l-oħra rigward it-tressiq tal-offerti huma stabbiliti fil-fajl tal-offerta. Minbarra l-applikazzjoni tad-dispożizzjonijiet tal-Artikolu 19(1) tal-Att dwar l-Esplorazzjoni u l-Isfruttament tal-Idrokarburi b'rabta mas-sikurezza nazzjonali, il-kriterji li se jitqiesu sabiex jintgħażel l-offerent huma dawn li ġejjin: il-kompetenza teknika, finanzjarja u professjonali tal-offerent; kif l-offerent biħsiebu jwettaq l-attivitajiet koperti mill-kuntratt; il-kwalità ġenerali tal-offerta mressqa; kwalunkwe forma ta' nuqqas ta' effiċjenza jew ta' responsabbiltà murija mill-offerent f'pajjiżi oħra u f'attivitajiet preċedenti koperti minn liċenzja għall-esplorazzjoni u għall-isfruttament tal-idrokarburi. Jekk, wara evalwazzjoni abbażi tal-kriterji skont l-Att dwar l-Esplorazzjoni u l-Isfruttament tal-Idrokarburi, ikun hemm żewġ offerti jew aktar bl-istess mertu, għandhom jitqiesu kriterji oħra rilevanti, oġġettivi u mhux diskriminatorji għad-deċiżjoni finali. Ir-rati bażi huma kkalkulati skont il-Kapitolu dwar il-metodu għall-istabbiliment tar-rati ta' referenza u ta' skont tal-Linji Gwida dwar l-Għajnuna mill-Istat tal-Awtorità kif emendati mid-Deċiżjoni tal-Awtorità Nru 788/08/COL tas-17 ta' Diċembru 2008. Biex jinkisbu r-rati ta' referenza applikabbli, għandhom jinżdiedu marġini xierqa mar-rata bażi skont il-Linji Gwida dwar l-Għajnuna mill-Istat. Ir-rati bażi ġew iddeterminati kif ġej: Consorzio per la tutela del formaggio Ragusano [Il-Konsorzju għall-Protezzjoni tal-Ġobon Ragusano] li l-kwartieri ġenerali tiegħu huma bbażati fil-Kamra tal-Kummerċ, l-Industrija, ix-Xogħol Artiġjanali u l-Agrikoltura ta' Ragusa: C.C.I.A.A. di Ragusa — Piazza della Libertà — 97100 Ragusa. Tel. +39 3461532330 posta elettronika: consorzioregusanodop@gmail.com; posta elettronika ċċertifikata: certmail@pec.consorzioragusanodop.it; Il-Konsorzju tal-Ġobon Ragusano huwa magħmul minn produtturi tal-ġobon "Ragusano". Dan huwa awtorizzat biex jippreżenta applikazzjoni għal emenda skont l-Artikolu 13(1) tad-Digriet Nru 12511 tal-Ministeru tal-Politika Agrikola, Alimentari u Forestali tal-14 ta' Ottubru 2013. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [Fl-Artikolu 1 tal-Ispeċifikazzjoni, il-kelma "protetta" żdiedet qabel il-kliem "Denominazzjoni ta' Oriġini"; L-Artikoli 1 sa 4 tħassru u żdiedu l-Artikolu 7 dwar il-korp ta' spezzjoni, li ma kienx inkluż fl-Ispeċifikazzjoni attwali; żdiedu wkoll dispożizzjonijiet dwar kif il-ġobon għandu jiġi kkummerċjalizzat u ppakkjat.] Emenda għall-Ispeċifikazzjoni ta' Prodott ta' DOP jew IĠP irreġistrata li ma għandhiex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni ta' Prodott ta' DOP jew IĠP irreġistrata li għaliha ma ġiex ippubblikat Dokument Uniku (jew l-ekwivalenti) u li ma tistax tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Fl-Artikolu 3(f) tal-Ispeċifikazzjoni, il-piż minimu tal-ġobon ġie emendat. Il-formulazzjoni fl-Ispeċifikazzjoni attwali: "Piż: ivarja bejn 10 sa 16-il kg skont id-daqs tal-forma;" ġiet ifformulata mill-ġdid kif ġej: "Il-Piż: ivarja bejn 12 u 16-il kg skont id-daqs tal-forma;" Din l-emenda li żżid il-piż minimu minn 10 kg għal 12-il kg hija meħtieġa sabiex l-Ispeċifikazzjoni tiġi adattata għall-prattika tal-produzzjoni attwali, li ġiet stabbilita maż-żmien. F'dawn l-aħħar snin, il-produtturi għażlu li jipproduċu ġobon ta' daqs akbar. Din l-għażla tirrifletti aħjar il-prattiki tal-produzzjoni attwali għal Ragusano, peress li f'dawn l-aħħar snin il-ġobnijiet Ragusano dejjem kienu jiżnu mill-anqas 12-il kg. Barra minn hekk, id-daqs tar-Ragusano rriżulta li huwa wieħed mill-karatteristiċi distintivi tal-ġobon li jwassal biex jiġi identifikat b'mod immedjat mill-konsumatur, anke meta mqabbel ma' ġobnijiet simili oħra li qatt ma jkunu ta' dan id-daqs. Il-perċentwal massimu tal-umdità żdied minn 40 % għal 42 %. Il-formulazzjoni fl-Ispeċifikazzjoni attwali: ġiet ifformulata mill-ġdid kif ġej: Il-perċentwal tal-umdità żdied biex il-ġobon isir aktar artab, li l-konsumaturi wrew li jippreferu. L-Artikolu 5 "Prova tal-oriġini", li ma kienx inkluż fl-Ispeċifikazzjoni attwali, ġie emendat biex tiġi żgurata l-konformità mal-Artikolu 7(d) tar-Regolament (UE) Nru 1151/2012. Jekk jogħġbok sib l-Artikolu 5 hawn taħt: Kull fażi tal-proċess tal-produzzjoni tiġi mmonitorjat billi jiġu rreġistrati l-inputs u l-outputs kollha. Dan il-monitoraġġ, li jinkludi r-reġistri rilevanti, issorveljati mill-korp ta' spezzjoni, miżmuma mill-produtturi u mill-istabbilimenti tal-ippakkjar, flimkien mad-dikjarazzjonijiet regolari tal-kwantitajiet prodotti għall-awtoritajiet ta' spezzjoni, jiggarantixxi t-traċċabbiltà tal-prodott. Il-persuni fiżiċi u ġuridiċi kollha mniżżla fil-listi relevanti huma soġġetti għal verifiki mill-korp ta' spezzjoni, skont kif previst fl-Ispeċifikazzjoni u fil-pjan ta' spezzjoni korrispondenti." Żdied l-Artikolu 6, "Rabta maż-Żona Ġeografika". Dan l-Artikolu ma kienx inkluż fl-Ispeċifikazzjoni attwali iżda biss fl-iskeda tas-sommarju. Għalhekk, l-informazzjoni li żdiedet ittieħdet mill-iskeda tas-sommarju u mir-rapport bit-titlu "Rabta maż-żona" inkluż fid-dokumenti ppreżentati lill-Kummissjoni. Din l-informazzjoni ġiet abbozzata mill-ġdid u miżjuda biex jiġi żgurat li l-Artikolu jikkonforma mad-dispożizzjonijiet tal-Artikolu 7(1)(f) tar-Regolament (UE) Nru 1151/2012. Jekk jogħġbok sib l-Artikolu 6 hawn taħt: Il-matmura li fiha jgħixu l-ifrat, iż-żona fejn jgħixu, ir-raff tal-ħuxlief u ż-żona żgħira għall-produzzjoni tal-ġobon fejn il-ħalib isir ġobon, jikkostitwixxu l-masserie mibnija bil-franka li jaqtgħu tajjeb ħafna mal-pajsaġġ tal-madwar, li huwa kkaratterizzat minn ħitan tal-ġebel xotti li wieħed jista' jilmaħhom kullimkien fil-kampanja. Fl-irziezet (masserie) it-teknika tal-produzzjoni tal-ġobon li tintuża hija artiġjanali: it-tnellijiet, l-istikek tal-injam, il-kaldarun tar-ram b'linja tal-landa, l-għarbiel, il-krank, il-forom tal-injam u t-tornijiet żgħar tal-injam biex jiġi ffurmat il-ġobon huma l-għodod tal-injam u tar-ram sempliċi iżda essenzjali. Ragusano huwa prodott naturali, li l-kwalitajiet u l-ispeċifiċitajiet tiegħu huma intrinsikament marbuta kemm mal-karatteristiċi tal-materja prima, jiġifieri l-ħalib sħiħ mhux ipproċessat li jiġbor fih it-togħmiet tal-mergħat tal-plateau ta' Ibleo, li huwa rikk bil-ħxejjex aromatiċi, kif ukoll mal-prattiki ppruvati u ttestjati għall-produzzjoni tal-ġobon u l-maturazzjoni li jitwettqu minn idejn esperti. Ragusano jiġi prodott matul l-istaġun tal-foraġġ, bejn Novembru u Mejju, meta l-kwalità tal-foraġġ aħdar fil-mergħat tkun fl-aħjar tagħha. Il-mergħat naturali tat-territorju ta' Ibleo għandhom aktar minn 100 pjanta tal-foraġġ li jappartjenu għal mill-anqas 20 familja differenti. Kull pjanta tal-foraġġ selvaġġa individwali mill-mergħat ta' Ibleo tagħti l-kontribut tagħha għall-formazzjoni tal-irwejjaħ u tat-togħmiet ta' Ragusano. Il-pjanti tal-foraġġ ewlenin li huma stmati għall-palat tagħhom għall-ifrat, l-impatt tagħhom fuq il-produzzjoni tal-ħalib u l-kwalitajiet tat-tkabbir u nutrittivi tagħhom bħala foraġġ huma Anthemis arvensis, Medicago hispida, Scorpiurus subvillosus, Astragolus hamosus, Trifolium subterraneum, Calendula arvensis, Diplotaxis erucoidese u Sinapis arvensis. L-ambjent, il-ħalib, il-mergħa u l-metodu ta' produzzjoni jagħmlu lil Ragusano ġobon tassew tradizzjonali li, madankollu, għandu dehra kontemporanja, u d-dinja tiegħu, il-masseria, tista' tiġi deskritta bħala t-twarrid tal-wirt kulturali li jirriżulta min-natura, l-istorja, l-ekonomija u l-ħila u l-għarfien teknoloġiku; Varjetà sħiħa ta' fatturi jistgħu jinfluwenzaw ir-riħa, it-togħma, il-kulur u l-kwalitajiet nutrittivi tar-Ragusano tradizzjonali. Dawn il-fatturi jistgħu jiġu ddefiniti bħala 'karatteristiċi attribwibbli għall-bijodiversità', preċiżament minħabba li s-sinerġija bbilanċjata tagħhom ipproduċiet għal sekli sħaħ ġobon li huwa uniku fid-dinja kollha u intrinsikament marbut mat-territorju fejn huwa prodott. Ir-Ragusano huwa ġobon ħaj, kemm f'dik li hi popolazzjoni mikrobjali li fih kif ukoll minħabba l-proċessi enżimatiċi kollha li jistgħu jiġu osservati hekk kif dan isir matul il-maturazzjoni. Id-definizzjoni tal-bijodiversità toriġina minn dan, u mhux biss minħabba li dawn il-fatturi jipproduċu ġobon li jispikka minn ġobnijiet oħrajn, iżda anke u b'mod speċjali minħabba li huwa ħaj f'termini bijoloġiċi. Fost il-'karatteristiċi ewlenin attribwibbli għall-bijodiversità' hemm iż-żona tal-produzzjoni u l-kundizzjonijiet makroambjentali u mikroambjentali relatati tat-territorju u l-postijiet naturali fejn isiru l-proċessi tal-produzzjoni (faċilitajiet tat-trobbija tal-bhejjem, tal-produzzjoni tal-ġobon u tal-maturazzjoni). Ir-razez imrobbija, is-sistema tal-biedja estensiva u d-dieta tal-baqar, li hija prinċipalment magħmula minn foraġġ li jikber fis-selvaġġ fil-mergħat tal-plateau ta' Ibleo, jikkontribwixxu wkoll għal din il-bijodiversità. Il-proċess tradizzjonali għall-produzzjoni tal-ġobon jaqdi wkoll rwol deċiżiv, bis-saħħa tal-kwalitajiet u tal-proċedura speċifiċi tiegħu: jiġifieri l-użu ta' ħalib sħiħ mhux ipproċessat, il-preżenza ta' mikroflora naturali adattata għall-produzzjoni tal-ġobon, l-użu ta' tames naturali u ta' għodod tal-injam u/jew tar-ram. Ma' dan jiżdied il-proċess tal-ifformar tal-ġobon u l-maturazzjoni tradizzjonali. Huwa ovvju li dawn il-'karatteristiċi' fil-fatt jikkostitwixxu firxa sħiħa ta' proċessi naturali, li huma soġġetti għal grad għoli ta' varjabbiltà bijoloġika. U l-bniedem, f'dan il-kuntest, kuljum irid jisfida lin-natura biex jikseb il-bilanċ bijoloġiku bejn id-diversi proċessi, sabiex jiggarantixxi li l-produzzjoni ta' Ragusano tkun ta' kwalità eċċellenti. Ir-razza tal-ifrat, l-istadju tat-treddigħ tagħhom u d-diversi ċikli bijoloġiċi tal-pjanti tal-foraġġ li jikbru fis-selvaġġ fil-mergħat tal-plateau ta' Ibleo, huma responsabbli għall-varjazzjonijiet frekwenti fil-kwalità tal-ħalib u l-varjazzjonijiet fit-temperatura u l-umdità li jaċċelleraw jew idewmu l-proċess tat-trattament tal-ħalib u l-maturazzjoni tal-baqta u tal-ġobon: dawn il-kundizzjonijiet makroambjentali u mikroambjentali kollha jaqdu rwol deċiżiv fl-għażla tal-mikroflora speċifika ta' Ragusano." Fil-punt C tal-Artikolu 3, iż-żmien minimu tal-maturazzjoni żdied fit-taqsima rilevanti peress li dan tħalla barra mill-Ispeċifikazzjoni attwali. Barra minn hekk, żdiedet il-possibbiltà li l-ġobnijiet jiġu mmaturati permezz ta' metodi li huma differenti mill-metodu fejn dawn jiġu mdendla b'mod strett flimkien f'pari bil-ħabel fuq it-travi. Il-formulazzjoni fl-ispeċifikazzjoni attwali: "Il-ġobnijiet jiġu mmaturati f'postijiet ventilati u f'temperatura li tvarja bejn l-14 u s-16-il grad ċentigrad, billi l-ġobnijiet jintrabtu flimkien f'pari b'ħabel irqiq u jiġu mdendla fuq oġġetti xierqa sabiex jiġi żgurat l-esponiment sħiħ tal-wiċċ kollu tal-ġobon għall-arja." ġiet ifformulata mill-ġdid kif ġej: "Il-ġobnijiet jiġu mmaturati, għal perjodu minimu ta' tliet xhur minn meta jiġi ffurmat il-ġobon, f'postijiet ventilati fejn it-temperatura tvarja bejn 14 u 16-il grad ċentigrad. Matul il-proċess tal-maturazzjoni, il-ġobnijiet jistgħu jintrabtu flimkien b'ħabel u jiddendlu tnejn tnejn fuq oġġetti ta' appoġġ sabiex jiġi żgurat l-esponiment totali tal-wiċċ kollu tal-ġobon għall-arja." L-Ispeċifikazzjoni attwali ma tistipula l-ebda żmien minimu ta' maturazzjoni, u b'hekk ġie stabbilit perjodu ta' tliet xhur (li jibda minn meta jiġi ffurmat il-ġobon) bħala l-perjodu minimu ta' maturazzjoni sabiex jiġi żgurat li l-prodott ikun matur biżżejjed. Fir-rigward tal-emenda għall-metodi tal-maturazzjoni, filwaqt li jiddikjaraw li din il-fażi fil-produzzjoni trid issir f'postijiet ventilati biżżejjed, il-produtturi ddeċidew li jistgħu jintużaw metodi li huma differenti mill-metodu fejn il-ġobnijiet jiddendlu tnejn tnejn bil-ħabel fuq it-travi. F'dawn l-aħħar snin, il-produtturi rnexxielhom b'suċċess kbir jimmaturaw il-ġobnijiet billi jqegħduhom fuq xkafef magħmula minn strixxi tal-injam ittundjati mfassla b'tali mod li jiżguraw li l-arja tista' tiċċirkola. B'dan il-mod, mingħajr l-ebda effett detrimentali fuq il-karatteristiċi tal-ġobon, il-forma tiegħu tibqa' regolari u aktar preżentabbli u, l-aktar importanti, aktar faċli biex jinqata' f'porzjonijiet mill-ġobon li jiġi mmaturat bil-mod tradizzjonali. Barra minn hekk, il-metodu ta' maturazzjoni msemmi hawn fuq jippermetti li tintuża kwantità iżgħar ta' melħ peress li huwa meħtieġ perċentwal ogħla ta' melħ biex il-ġobon isir aktar reżistenti u inqas deformat faċilment meta jintrabat u jiddendel biex jiġi mmaturat. Għalhekk, dan il-metodu ta' maturazzjoni jippermetti lill-produtturi joħolqu prodott b'kontenut ta' melħ aktar baxx, li huwa apprezzat ħafna mill-konsumaturi. Tali emendi jirnexxilhom jissalvagwardjaw il-prinċipji tal-metodi tal-maturazzjoni tradizzjonali filwaqt li fl-istess ħin jirnexxilhom itejbu l-prodott. Fil-punt C tal-Artikolu 3, fit-tmiem tat-taqsima dwar l-iffurmar tal-ġobon, żdiedet il-frażi li ġejja: Din l-emenda hija maħsuba biex tirregola u tarmonizza l-metodi tal-applikazzjoni għall-kaseina, li tiżgura li kull ġobna tiġi numerata fl-interessi tat-traċċabbiltà, u għall-istrixxi tal-ittimbrar, li jiżguraw li l-ġobon bil-marka jiġi rikonoxxut faċilment mill-konsumatur. Barra minn hekk, iż-żieda ta' tali regoli fl-Ispeċifikazzjoni tiffaċilita x-xogħol tal-korp ta' spezzjoni, li mbagħad jista' jivverifika l-konformità ma' dawn ir-regoli. Din l-emenda hija maħsuba biss biex ittejjeb it-traċċabbiltà u l-identifikazzjoni tal-prodott. L-Artikolu 4 dwar l-ittikkettar u l-ippakkjar ġie abbozzat mill-ġdid u ġie estiż. Il-formulazzjoni fl-Ispeċifikazzjoni attwali: "Il-ġobon 'Ragusano' bid-denominazzjoni ta' oriġini jrid ikollu l-marka li tidher fl-Anness 'A' meta jiġi rilaxxat għall-konsum sabiex jiġi ggarantit li dan jikkonforma mad-dispożizzjonijiet legali rilevanti; dan l-Anness jikkostitwixxi parti integrali minn dan id-Digriet." ġiet fformulata mill-ġdid kif ġej: "Il-ġobon 'Ragusano' bid-Denominazzjoni ta' Oriġini Protetta jrid ikollu l-marka li ġejja meta jinħareġ għall-konsum sabiex jiġi ggarantit li dan jikkonforma mad-dispożizzjonijiet legali rilevanti; fit-tmiem tal-perjodu minimu ta' maturazzjoni, il-marka titwaħħal fuq il-wiċċ ewlieni tal-ġobon, flimkien man-numru tal-identifikazzjoni tal-KE tad-ditta u, fejn applikabbli, l-isem tal-marka. Flimkien mas-simbolu tad-DOP tal-UE, l-ippakkjar ta' 'Ragusano' irid ikollu t-tikketta li ġejja. Fuq it-tikketta għandha tingħata l-informazzjoni li ġejja: RAGUSANO DOP, b'karattri akbar mill-oħrajn kollha fuq it-tikketta. L-identifikazzjoni tal-produttur u/jew ta' min jippakkja skont il-leġiżlazzjoni fis-seħħ. L-ispeċifikazzjonijiet ipprovduti jirreferu għat-tikketta bażika — li hija ta' 8 cm × cm 8 cm fid-daqs, magħmula minn kaxxa ħadra (Pantone 369 C) b'kantunieri tondi li fihom (iċċentrati kemm vertikalment kif ukoll orizzontalment b'rabta mal-kaxxa) hemm rettangolu isfar (Pantone 810 C) b'kantunieri tondi — li huwa ta' 7,2 cm × cm 4,2 fid-daqs. Fl-ispazju aħdar li jinsab 'il fuq mir-rettangolu, iċċentrata orizzontalment f'dak l-ispazju, hemm l-iskrizzjoni RAGUSANO DOP, b'karattri suwed (Pantone Process Black C) u BAUHAUS Md BT 24, b'tipa 6 pt. Fuq in-naħa tal-lemin f'dak l-istess rettangolu hemm kaxxa bajda (Pantone Transparent White) b'bordura ħadra (Pantone 369 C) u b'kantunieri tondi li hija ta' 3,6 cm × 3,6 cm fid-daqs, li fiha hemm (iċċentrat vertikalment u orizzontalment) il-logo RAGUSANO, li huwa ta' 2,2 cm × 2,7 cm, filwaqt li fuq in-naħa tax-xellug hemm il-kliem 'Certificato da Autorità pubblica designata dal MiPAAF'(Iċċertifikat mill-awtorità pubblika maħtura mill-Ministeru għall-Politiki Agrikoli, Alimentari u Forestali). Iż-żona ħadra taħt ir-rettangolu hija mfassla għall-isem tad-ditta, b'tipa: ARIAL BOLD 8 pt — abjad (Pantone Transparent White) u għall-indirizz, b'tipa: ARIAL 7 pt — abjad (Pantone Transparent White). Il-qisien t'hawn fuq jirreferu għat-tikketta bażika u huma meħtieġa biex jiġu stabbiliti l-proporzjonijiet obbligatorji, li dejjem iridu jiġu rrispettati, madankollu d-daqs attwali tat-tikketta jista' jvarja: ivarja minn minimu ta' 5 cm × 5 cm għal massimu ta' 12 cm × 12 cm. Il-logo huwa magħmul minn ċirku maqsum orizzontalment b'rettangolu abjad li fih il-kliem RAGUSANO superimposti fiċ-ċentru. Il-formulazzjoni, li mhijiex itwal mid-dijametru taċ-ċirkonferenza, hija ċċentrata kemm vertikalment kif ukoll orizzontalment f'relazzjoni maċ-ċirku. Kulur: iswed, Pantone Process Black C, u tipa: BAUHAUS Md BT. Iż-żewġ arki taċ-ċirku huma tal-istess daqs iżda ta' kulur differenti, peress li ta' fuq huwa isfar (Pantone 810 C), u ta' taħt huwa aħdar (Pantone 369 C). Il-ġobon li jsir esklussivament mill-ħalib tal-baqra mir-razza ta' Modicana jista' jingħata t-tikketta ta' 'Ragusano da vacca modicana' (Ragusano mill-baqar ta' Modicana)." Barra minn hekk, ġiet introdotta tikketta ġdida li hija mfassla biex tiġi evitata kwalunkwe possibbiltà ta' tikkettar iffalsifikat jew żbaljat billi tippermetti li l-ġobon jiġi rikonoxxut aktar faċilment mill-konsumatur matul il-fażi potenzjalment problematika meta jitqiegħed fis-suq. Aħna xtaqna wkoll nippermettu lill-bdiewa li jipproduċu r-"Ragusano" esklussivament mill-ħalib tal-baqra tar-razza ta' Modicana biex ikunu jistgħu jindikaw dan fuq it-tikketta. Fl-Artikolu 1 tal-Ispeċifikazzjoni attwali, il-kelma "Protetta" żdiedet qabel il-kliem "Denominazzjoni ta' Oriġini". Il-formulazzjoni attwali: "Id-denominazzjoni ta' oriġini 'Ragusano' tingħata għall-ġobon li jiġi prodott fiż-żona ġeografika deskritta fl-Artikolu 2 u li jikkonforma mar-rekwiżiti stabbiliti fl-Artikoli 3 u 4." ġiet għalhekk ifformulata mill-ġdid kif ġej: "Id-Denominazzjoni ta' Oriġini Protetta 'Ragusano' tingħata għall-ġobon li jiġi prodott fiż-żona ġeografika deskritta fl-Artikolu 2 u li jikkonforma mar-rekwiżiti stabbiliti fl-Artikoli 3 u 4." L-Artikoli 1 sa 4 huma intitolati kif ġej: L-Artikolu 1 "Denominazzjoni", l-Artikolu 2 "Żona ġeografika", l-Artikolu 3 "Metodu tal-Produzzjoni", l-Artikolu 4 "Ippakkjar u ttikkettar". Barra minn hekk, żdiedu l-artikoli li ġejjin wara l-Artikolu 4: l-Artikolu 5 "Prova ta' oriġini", l-Artikolu 6 "Rabta" u l-Artikolu 7 "Korp ta' spezzjoni", li ma kinux inklużi fl-Ispeċifikazzjoni attwali, sabiex jiġi żgurat li l-ispeċifikazzjonijiet jikkonformaw mal-leġiżlazzjoni rilevanti. Żdied l-Artikolu dwar il-korp ta' spezzjoni, li ma kienx inkluż fl-Ispeċifikazzjoni attwali, kif stipulat fl-Artikolu 7(g) tar-Regolament (UE) Nru 1151/2012. It-test tal-Artikolu 7 huwa stabbilit hawn taħt: Il-verifika tal-konformità tal-ġobon Ragusano bid-DOP mal-ispeċifikazzjoni tal-produzzjoni ssir minn korp ta' spezzjoni f'konformità mad-dispożizzjonijiet tal-Artikolu 37 tar-Regolament (UE) Nru 1151/2012. Dan il-korp huwa l-Consorzio di Ricerca per la Filiera Lattiero-Casearia, CORFILAC, li l-kwartieri ġenerali tiegħu jinsabu f'Ragusa, Via Ragusa-Mare (S.P.25) — Tel. +39 0932660411 — fax +39 0932660419 — posta elettronika ċċertifikata: dop@pec.corfilac.it." L-emenda proposta tirregola kif il-ġobon jista' jinbiegħ f'porzjonijiet jew maħkuk. Għalhekk, l-Artikolu 4 dwar l-ippakkjar u t-tikkettar ġie abbozzat mill-ġdid kif ġej: "Il-ġobon 'Ragusano' bid-Denominazzjoni ta' Oriġini Protetta jista' jiġi kkummerċjalizzat sħiħ, f'porzjonijiet, bil-qoxra jew mingħajr, jew maħkuk. Porzjonijiet ta' 'Ragusano' huma prodotti biss billi jinqatgħu ġobnijiet li diġà jkunu ġew iċċertifikati u l-ippakkjar tagħhom irid isir b'tali mod li kull porzjon ikollu traċċa tal-kelma 'Ragusano' stampata fuq il-qoxra tal-ġobon bl-istrixxi tal-ittimbrar. L-ippakkjar ta' Ragusano li jkun ġie maħkuk jew maqtugħ f'porzjonijiet permezz ta' tekniki li jinvolvu t-tqaxxir jew it-tneħħija tal-qoxra (kubi, biċċiet eċċ.) li jagħmlu l-kelma Ragusano stampata fuq il-qoxra illeġibbli, irid isir esklussivament fiż-żona ta' produzzjoni ddefinita fl-Artikolu 2. L-ippakkjar ta' 'Ragusano' maqtugħ f'porzjonijiet jew maħkuk irid isir f'konformità mar-regolamenti rilevanti, u fil-każijiet kollha b'mod li ma jnaqqasx mill-ħajja tal-ġobon fuq l-ixkaffa jew mill-karatteristiċi organolettiċi tiegħu." L-Ispeċifikazzjoni attwali ma tistipulax kif il-ġobon għandu jinħareġ għall-konsum, li wassal għal għadd ta' kunflitti bejn il-manifatturi u l-awtoritajiet ta' spezzjoni; kif xieraq, din l-emenda tqieset bħala meħtieġa biex jiġu regolati b'mod ċar il-modi li bihom il-ġobon jista' jinħareġ għall-konsum. Klassi 1.3. Ġobnijiet Forma: Parallelpiped, kwadra f'sezzjoni trasversali, b'kantunieri tondi. Jistgħu jidhru marki ċari fuq il-wiċċ li jkunu tħallew mill-ħbula li ntużaw biex jiddendel il-ġobon matul il-proċess tal-maturazzjoni; Id-Daqs: il-ġnub tat-taqsima kwadra jvarjaw bejn 15 u 18 cm; It-tul tal-parallelpiped ivarja bejn 43 u 53 ċentimetru; Il-Piż: il-piż tiegħu jvarja bejn 12 u 16-il kg skont id-daqs tal-forma; Dehra ta' barra: Qoxra lixxa, irqiqa, kumpatta ta' kulur isfar dehbi jew isfar lewn it-tiben, li xxaqleb lejn il-kannella meta l-maturazzjoni tiġi estiża għall-ġobnijiet tat-taħkik. Il-ħxuna massima tal-qoxra hija ta' 4 mm. Il-qoxra tista' tkun miksija biż-żejt taż-żebbuġa; Pejst: struttura kumpatta, b'possibbiltà ta' xpakkar li jseħħ b'maturazzjoni estiża, xi kultant akkumpanjata minn ftit toqob; Meta jinqata', il-kulur ivarja minn abjad għal bejn wieħed u ieħor isfar qawwi lewn it-tiben; It-Togħma: pjaċevoli ħafna, ħelwa, delikata, mhux daqshekk qawwija fl-ewwel xhur tal-maturazzjoni għall-ġobnijiet tal-mejda; Għandha t-tendenza li tkun qawwija u bnina, wara l-maturazzjoni estiża, fil-ġobnijiet maħsuba għat-taħkik. Il-ġobon għandu aroma pjaċevoli, karatteristika tal-proċess speċifiku tal-produzzjoni; Xaħam ikkalkulat fuq il-materja xotta: mhux anqas minn 40 % għall-ġobnijiet maħsuba biex jintużaw fuq il-bord tal-ġobon; mhux anqas minn 38 % għall-ġobnijiet immaturati għal aktar minn sitt xhur; Umdità ta' mhux aktar minn: 42 % L-għalf tal-ifrat li jipproduċu l-ħalib irid ikun prinċipalment magħmul minn pjanti u ħaxix selvaġġi mill-plateau ta' Ibleo, li jistgħu jsiru wkoll ħuxlief. Il-ġobon "Ragusano" bid-denominazzjoni ta' oriġini huwa prodott esklussivament minn ħalib tal-baqra sħiħ u mhux ipproċessat. L-istadji kollha fil-proċess tal-produzzjoni: it-trobbija tal-baqar, it-taħlib, il-produzzjoni tal-ġobon u l-maturazzjoni jridu jsiru fiż-żona ġeografika ddefinita. Il-ġobon "Ragusano" bid-denominazzjoni ta' oriġini jista' jiġi kkummerċjalizzat sħiħ, maqtugħ f'porzjonijiet, bil-qoxra jew mingħajrha, jew maħkuk. Porzjonijiet ta' "Ragusano" huma prodotti biss billi jinqatgħu ġobnijiet li diġà jkunu ġew iċċertifikati u l-ippakkjar tagħhom irid isir b'tali mod li kull porzjon ikollu traċċa tal-kelma "Ragusano" stampata fuq il-qoxra tal-ġobon bl-istrixxi tal-ittimbrar. L-ippakkjar ta' Ragusano li jkun ġie maħkuk jew maqtugħ f'porzjonijiet permezz ta' tekniki li jinvolvu l-brix jew it-tneħħija tal-qoxra (kubi, biċċiet eċċ.) li jagħmlu l-kelma Ragusano stampata fuq il-qoxra illeġibbli, irid isir esklussivament fiż-żona ġeografika ddefinita. Il-ġobon mingħajr il-qoxra huwa prodott sensittiv ħafna u l-preservazzjoni tal-karatteristiċi organolettiċi tiegħu tirrikjedi ppakkjar immedjat sabiex jiġi evitat kwalunkwe tnixxif sussegwenti; barra minn hekk, l-ippakkjar immedjat f'pakketti bid-denominazzjoni ta' oriġini jista' jiggarantixxi aħjar l-awtentiċità tal-prodott, li hija naturalment aktar diffiċli biex tiġi identifikata mill-ġobon fejn it-trademark tkun viżibbli. L-ippakkjar ta' "Ragusano" maqtugħ f'porzjonijiet jew maħkuk irid isir f'konformità mar-regolamenti rilevanti, u fil-każijiet kollha b'mod li ma jnaqqasx mill-ħajja tal-ġobon fuq l-ixkaffa jew mill-karatteristiċi organolettiċi tiegħu. Il-ġobon "Ragusano" bid-denominazzjoni ta' oriġini protetta jrid ikollu l-marka li ġejja meta jiġi rilaxxat għall-konsum sabiex jiġi ggarantit li dan jikkonforma mad-dispożizzjonijiet legali rilevanti; fi tmiem il-perjodu minimu ta' maturazzjoni, il-marka titwaħħal fuq il-wiċċ ewlieni tal-ġobon, flimkien man-numru tal-identifikazzjoni tal-KE tad-ditta u, fejn applikabbli, l-isem tal-marka. Flimkien mas-simbolu tad-DOP tal-UE, l-ippakkjar ta' "Ragusano" irid juri t-tikketta li ġejja. Fuq it-tikketta għandu jkun hemm l-informazzjoni li ġejja: RAGUSANO DOP, b'karattri akbar mill-oħrajn kollha fuq it-tikketta. L-identifikazzjoni tal-produttur u/jew ta' min jippakkja skont il-leġiżlazzjoni fis-seħħ. Il-ġobon li jsir esklussivament mill-ħalib tal-baqra mill-ifrat tar-razza ta' Modicana jista' jingħata t-tikketta ta' "Ragusano da vacca modicana" (Ragusano mill-baqar ta' Modicana). Iż-żona fejn jiġi prodott u pproċessat il-ħalib li jintuża biex isir il-ġobon "Ragusano" tinkludi t-territorju sħiħ tal-munċipalitajiet ta': Acate, Chiaramonte Gulfi, Comiso, Giarratana, Ispica, Modica, Monterosso Almo, Pozzallo, Ragusa, Santa Croce Camerina, Scicli u Vittoria, fil-provinċja ta' Ragusa u l-muniċipalitajiet ta' Noto, Palazzolo Acreide u Rosolini, fil-provinċja ta' Siracusa. Fost il-"karatteristiċi ewlenin attribwibbli għall-bijodiversità" hemm iż-żona tal-produzzjoni u l-kundizzjonijiet makroambjentali u mikroambjentali relatati tat-territorju u l-postijiet naturali fejn isiru l-proċessi tal-produzzjoni (faċilitajiet tat-trobbija tal-bhejjem, tal-produzzjoni tal-ġobon u tal-maturazzjoni). Ir-razez imrobbija, is-sistema tal-biedja estensiva u d-dieta tal-baqar, li hija prinċipalment magħmula minn foraġġ li jikber fis-selvaġġ fil-mergħat tal-plateau ta' Ibleo, jikkontribwixxu wkoll għal din il-bijodiversità. Il-proċess tradizzjonali għall-produzzjoni tal-ġobon jaqdi wkoll rwol deċiżiv, bis-saħħa tal-kwalitajiet u tal-proċedura speċifiċi tiegħu: jiġifieri l-użu ta' ħalib sħiħ mhux ipproċessat, il-preżenza ta' mikroflora naturali adattata għall-produzzjoni tal-ġobon, l-użu ta' tames naturali u ta' għodod tal-injam u/jew tar-ram. Ma' dan jiżdied il-proċess tal-ifformar tal-ġobon u l-maturazzjoni tradizzjonali. Huwa ovvju li dawn il-"karatteristiċi" fil-fatt jikkostitwixxu firxa sħiħa ta' proċessi naturali, li huma soġġetti għal grad għoli ta' varjabbiltà bijoloġika. U l-bniedem, f'dan il-kuntest, kuljum irid jisfida lin-natura biex jikseb il-bilanċ bijoloġiku bejn id-diversi proċessi, sabiex jiggarantixxi li l-produzzjoni tar-Ragusano tkun ta' kwalità eċċellenti. Ir-razza tal-ifrat, l-istadju tat-treddigħ tagħhom u d-diversi ċikli bijoloġiċi tal-pjanti tal-foraġġ li jikbru fis-selvaġġ fil-mergħat tal-plateau ta' Ibleo, huma responsabbli għall-varjazzjonijiet frekwenti fil-kwalità tal-ħalib u l-varjazzjonijiet fit-temperatura u l-umdità li jaċċelleraw jew idewmu l-proċess tat-trattament tal-ħalib u l-maturazzjoni tal-baqta u tal-ġobon: Dawn il-kundizzjonijiet makroambjentali u mikroambjentali kollha jaqdu rwol deċiżiv fl-għażla tal-mikroflora speċifika ta' Ragusano. (it-tieni subparagrafu tal-Artikolu 6(1) ta' dan ir-Regolament) It-test konsolidat tal-Ispeċifikazzjoni tal-Prodott jista' jiġi kkonsultat fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE".
Extracted from C_216_2019.html